കുട്ടനാട് സംരക്ഷണത്തിനു സമഗ്രപദ്ധതി വേണം: വി.ഡി. സതീശന് കൊച്ചി: കുട്ടനാട്ടുകാര്ക്ക് അവരുടെ മണ്ണില് സമാധാനത്തോടെ ജീവിക്കാനുള്ള സാഹചര്യമൊരുക്കണമെന്നു പ്രതിപക്ഷ നേതാവ് വി.ഡി. സതീശന്. വിവിധ വകുപ്പുകളെ യോജിപ്പിച്ചു കുട്ടനാട് സംരക്ഷണത്തിന് സമഗ്രപദ്ധതികളും പ്രതിരോധ പ്രവര്ത്തനങ്ങളും വേണമെന്നും അദ്ദേഹം പറഞ്ഞു.കേരള പ്രദേശ് ഗാന്ധിദര്ശന് വേദി സംസ്ഥാന സമ്മേളനത്തോടനുബന്ധിച്ച് ഇന്ത്യന് ഇക്കണോമിക് അസോസിയേഷനും ഗാന്ധിദര്ശന് വേദി ഗവേഷണവിഭാഗവും സംയുക്തമായി ആഗോള കാലാവസ്ഥ വ്യതിയാനവും കുട്ടനാടിന്റെ അതിജീവനവും എന്ന വിഷയത്തില് സംഘടിപ്പിച്ച അന്തര്ദേശീയ വെബിനാറിന്റെ സമാപന സമ്മേളനം ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. കുട്ടനാടിന്റെ കാര്ഷിക മേഖലയിലടക്കം വലിയ മാറ്റങ്ങള് കൊണ്ടുവരാതെ അതിജീവനം സാധ്യമാവില്ലെന്നു മുഖ്യാതിഥിയായി പങ്കെടുത്ത ഐക്യരാഷ്ട്രസഭാ ദുരന്തനിവാരണ വിഭാഗം തലവന് ഡോ. മുരളി തുമ്മാരുകുടി അഭിപ്രായപ്പെട്ടു. വെബിനാര് മുന് മുഖ്യമന്ത്രി ഉമ്മന് ചാണ്ടി ഉദ്ഘാടനം ചെയ്തു. സംസ്ഥാന ചെയര്മാന് ഡോ. എം.സി. ദിലീപ്കുമാര്, ഡോ. ബി.പി. ചന്ദ്രമോഹന്, ഡോ. ഹേമന്ത് ഷാ, ഡോ. പ്രിയദര്ശനന് ധര്മരാജന്, ഡോ. എന്.സി. നാരായണന്, ഡോ. കെ. മണിരത്നം നായിഡു തുടങ്ങിയവര് സംസാരിച്ചു.